นายกรัฐมนตรี ยืนยันกองทุนการออมแห่งชาติ มุ่งมั่นแก้ปัญหาความยากจนและลดความเหลื่อมล้ำ ให้แก่ประชาชนทุกพื้นที่
นายกรัฐมนตรี ยืนยันกองทุนการออมแห่งชาติ มุ่งมั่นแก้ปัญหาความยากจนและลดความเหลื่อมล้ำ ให้แก่ประชาชนทุกพื้นที่พลเอก ประยุทธ์ จันทร์โอชา นายกรัฐมนตรี เป็นประธานเปิดงานกองทุนแห่งชาติเพื่อประชาชน แก้จน ลดความเหลื่อมล้ำ ที่ Impact เมืองทองธานี โดยกล่าวปาฐกถาพิเศษว่ากองทุนแห่งชาติ มีวัตถุประสงค์เพื่อสร้างงานสร้างรายได้ แก้ไขปัญหาความยากจนและลดความเหลื่อมล้ำให้กับประชาชนทุกพื้นที่อย่างยั่งยืน ด้วยการให้แนวคิดการประกอบอาชีพ เช่น เกษตรอินทรีย์ เกษตรทฤษฎีใหม่ เกษตรแปลวใหญ่ และเกษตรยุค 4.0 โดยอาศัยทรัพยากรในพื้นที่และภูมิปัญญาท้องถิ่นในการพัฒนาสินค้าและผลผลิตทางการเกษตรให้มีคุณภาพที่ดี สามารถส่งออกสู่ตลาดสากลได้ ทั้งนี้การดำเนินการต้องอยู่บนความพอเพียง เพราะถือเป็นพื้นฐานสำคัญในการปลูกฝังให้ประชาชนรู้จักการดำเนินชีวิต นอกจากนี้ยืนยันว่ารัฐบาลมุ่งพัฒนาคุณภาพชีวิตและต้องการสร้างรายได้อย่างยั่งยืน จึงส่งหน่วยงานที่เกี่ยวข้องลงพื้นที่รับฟังข้อมูลจากประชาชนเพื่อนำมาวางแนวทางการบริหารราชการแผ่นดินให้ตรงตามเป้าหมายและสอดคล้องกับแผนยุทธศาสตร์ชาติ 20 ปี โดยนายกรัฐมนตรีสัญญาว่าจะทำให้ดีที่สุด ตราบที่ยังมีหน้าที่ในการบริหารราชการ พร้อมขอให้ทุกคนสัญญาว่าจะเดินไปด้วยกัน เพื่อการมีครอบครัวที่มีความสุขและมีรายได้ที่ยั่งยืนอย่างไรก็ตาม กองทุนการออมแห่งชาติ ขณะนี้ทั่วประเทศมีจำนวน 79,595 กองทุนและสามารถสร้างรายได้ รวมกว่า 3,900 ล้านบาท กำไร 8,500 ล้านบาทนายกรัฐมนตรี ได้เป็นสักขีพยานการรับมอบกรอบแนวคิด การจัดทำแผนแม่บทกองทุนหมู่บ้านและชุมชนเมือง ซึ่งระดมแนวคิดมาจากเครือข่ายกองทุนหมู่บ้านและตัวแทนมหาวิทยาลัยราชภัฎทั่วประเทศ เพื่อการเดินหน้าพัฒนากองทุนหมู่บ้านและชุมชนเมืองอย่างยั่งยืน